І так дзень пры дні. Здзіўляешся, як у Сяргея Іванавіча хапае часу і на школу, і на сям’ю. Уласна кажучы, сакрэту ў гэтым ніякага няма: жонка Алена Аляксандраўна — калега, дачка Таццяна — колішняя школьная выдатніца, прызёр Рэспубліканскай алімпіады па матэматыцы, а зараз студэнтка БДУ па спецыяльнасці “Актуарная матэматыка”. Не абдзелена ўвагай і старэйшае пакаленне: Сяргей Іванавіч дапамагае сваім бацькам, паважаным у горадзе людзям, паспявае і цешчу з цесцем наведаць у абласным цэнтры.